b"\n_START_ARTICLE_\nFK Radnik Bijeljina\n_START_SECTION_\nHist\xc3\xb2ria\n_START_PARAGRAPH_\nLes primeres pilotes de futbol arribaren a Bijeljina l'any 1916 i el primer club fou el FK Podrinje fundat el 1919. M\xc3\xa9s tard aparegueren el FK Zora el 1920, el FK Gra\xc4\x91anski el 1923, i el FK Semberija el 1935. Acabada la II Guerra Mundial, el 14 de juny de 1945 es fund\xc3\xa0 el FK Radnik. L'any 1948 esdevingu\xc3\xa9 campi\xc3\xb3 del districte de Tuzla vencent el FK Sloboda Tuzla a la final. Un any m\xc3\xa9s tard arrib\xc3\xa0 a 1/16 de final de la Copa iugoslava. El 1957 ascend\xc3\xad a la lliga regional de Novi Sad/Srem. La temporada 1971-72, el FK Radnik es proclam\xc3\xa0 campi\xc3\xb3 regional de B\xc3\xb2snia i Hercegovina ascendint a la segona divisi\xc3\xb3 iugoslava._NEWLINE_Entre 1995 i s'anomen\xc3\xa0 FK Panteri Bijeljina. La temporada 1998-99 guany\xc3\xa0 el seu primer campionat de la Republika Srpska. La temporada 2004-05 torn\xc3\xa0 a guanyar la lliga de la Republika Srpska, ascendint a la primera divisi\xc3\xb3 de B\xc3\xb2snia i Hercegovina. La temporada 2006-07 va descendir. Novament fou campi\xc3\xb3 de la Republika Srpska la temporada 2011-12, assolint l'ascens de categoria._NEWLINE_Tamb\xc3\xa9 existeix a la ciutat un club de basquetbol anomenat KK Radnik Bijeljina."